text: Nýggja heildarverkætlanin um harðskap í parlagi og nærsambondum handað
text: #000001
text: Fyrsta økið, At upplýsa og fyribyrgja harðskapi, leggur seg eftir at fyribyrgja harðskapi við upplýsingarátøkum. Átøkini venda sær til børn, ung, vaksin og til útlendskar kvinnur.
  Annað økið, Átøk, sum stuðul til harðskapsrakt, fevnir um átøk, sum í stóran mun skulu styrkja og menna verandi arbeiði innan harðskapsfakligheitina í Føroyum, eitt nú við at lógartryggja verandi mannagongdir, tilboð og tænastur hjá Kvinnuhúsinum.
  Triðja økið, Átøk, ið venda sær til yrkisbólkar, hevur serligt fokus á at fáa ment samstarvið millum geirar, sum hava markamót til harðskapsøkið. Ein týðandi partur er her at fáa ment eitt mál um harðskap, sum ger tað møguligt at seta orð á harðskapin við øllum hansara brigdum.
  Fjórða økið, Átøk at lætta um atgongdina til hjálp í sambandi við harðskapin, er grundað á eitt ynski frá nógvum av hoyringarpørtunum, sum vísa á tørvin á at skipa “inngongdina” til harðskapsøkið í eina Hjálparlinju/hotline-skipan við harðskapsfakligum førleika, sum er ætlað bæði harðskapsraktum, teirra avvarðandi, fakfólki og fremjarum.
  Fimta økið, Átøk at stuðla vísindaligum kanningararbeiði innan harðskapsøki, er nýtt í føroyskum høpi, men er grundað á royndir frá grannalondunum um at raðfesta og menna vísindaliga partin av harðskapsfakligheitini.
text: #000013
text: Tiltakið verður í Almanna- og mentamálaráðnum, Eirargarður 2,í fundarhølinum við móttøkuna, mánadagin 28. august 2023 kl. 14.
text: #000014